CELEX: 62016TN0205
Language: hr
Date: 2016-05-04 00:00:00
Title: Predmet T-205/16: Tužba podnesena 4. svibnja 2016. – Republika Litva protiv Europske komisije

11.7.2016   
            
            
               HR
            
            
               Službeni list Europske unije
            
            
               C 251/34
            
         Tužba podnesena 4. svibnja 2016. – Republika Litva protiv Europske komisije
   (Predmet T-205/16)
   (2016/C 251/40)
   Jezik postupka: litavski
   
      Stranke
   
   
      Tužitelj: Republika Litva (zastupnici: D. Kriaučiūno, R. Krasuckaitės i D. Stepanienės)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije br. C(2016)969 final od 23. veljače 2016. o smanjenju pomoći iz Kohezijskog fonda za projekt koji se provodi u Litvi pod nazivom „Tehnička pomoć za upravljanje Kohezijskim fondom u Litvi” (2005LT16CPA001) u dijelu u kojem propisuje smanjenje pomoći u iznosu od 137 864,61 eura,
            
         
               —
            
            
               Europskoj komisiji naloži snošenje troškova.
            
         
      Tužbeni razlozi i glavni argumenti
   
   U prilog tužbi Republika Litva ističe povredu članka 11. Uredbe Komisije br. 16/2003 (1) u vezi s načelom legitimnih očekivanja, jer je Europska komisija, odlučujući da će smanjiti pomoć iz Kohezijskog fonda Unije 2000.-2006.:
   
               —
            
            
               propustila uzeti u obzir činjenicu da su troškovi PDV-a koji su nastali kao rezultat provedbe Odluke Komisije br. C(2005)5291 (2) kojom se odobrava projekt „Tehnička pomoć za upravljanje Kohezijskim fondom u Litvi” (u daljnjem tekstu: projekt) ispunjavali uvjete za naknadu u skladu sa zahtjevima članka 11. stavka 1. Uredbe br. 16/2003 i drugim zahtjevima,
            
         
               —
            
            
               pogrešno protumačila članak 11. stavak 3. Uredbe br. 16/2003 smatrajući da se primjenjuje na projekt jer, neovisno o pitanju moraju li se troškovi PDV-a nadoknaditi, takvo tumačenje nije sukladno članku 11. stavku 1. Uredbe br. 16/2003, nije pravno logično niti se može praktično primijeniti u vezi s financiranjem projekata Kohezijskog fonda,
            
         
               —
            
            
               propustila uzeti u obzir članak 3. stavak 2. Odluke Komisije C(2005)5291 koji određuje da je, u skladu s člankom 7. stavkom 4. Uredbe br. 1164/94 (3) pomoć Zajednice propisana za 100 % vrijednosti projekta (to jest, da nije predviđen nikakav doprinos osobe koja provodi projekt) i da je država članica mogla razumno očekivati da će projekt u cijelosti biti financiran sredstvima iz Kohezijskog fonda, to jest, da će se sva pravila propisana Uredbom br. 16/2003. pravilno primjenjivati.
            
         
      (1)  Uredba Komisije (EZ) br. 16/2003. od 6. siječnja 2003. o utvrđivanju posebnih detaljnih pravila za provedbu Uredbe Vijeća (EZ) br. 1164/94 o prihvatljivosti izdataka u kontekstu mjera koje su djelomično financirane iz Kohezijskog fonda (SL 2003., L 2, str. 7.).
   
      (2)  Odluka Komisije br. C(2005) 5291 od 8. prosinca 2005. o odobravanju pomoći iz Kohezijskog fonda za projekt u vezi s Tehničkom pomoći za upravljanje Kohezijskim fondom u Republici Litvi (CCI 2005/LT/16/C/PA/001), kako je izmijenjena Odlukom Komisije br. C(2008) 1566 od 15. travnja 2008. i Odlukom Komisije br. C(2011) 3668 od 20. svibnja 2011.
   
      (3)  Uredba Vijeća (EZ) br. 1164/94 od 16. svibnja 1994. o osnivanju Kohezijskog fonda (SL 1994., L 130, str. 1.), stavljena izvan snage Uredbom Vijeća (EZ) br. 1084/2006 od 11. srpnja 2006. o osnivanju Kohezijskog fonda i stavljanju izvan snage Uredbe (EZ) br. 1164/94 (SL 2006., L 210, str. 79.) (SL, posebno izdanje na hrvatskom jeziku, poglavlje 14., svezak 2., str. 174.)